Buranovskije Babuŝki

Buranovskije Babuŝki ( Бурановские бабушки;  Брангуртысь песянайёс, Brangurtısь pesjanajos; signifanta "Avinoj de Buranovo") estas rusa popol-pop bando konsistanta el ok plenaĝaj virinoj. Buranovskije Babuŝki reprezentis Rusion en la Eŭrovido-Kantokonkurso 2012 en Bakuo, Azerbajĝano,. La bando konsistas el ok avinoj, sed nur ses rajtas aperi sur la scenejo de Eŭrovido-Kantokonkurso. Ili devenas de la vilaĝo de Buranovo, Udmurtio, en la ĉevolga federacia regiono proksime de la Urala montaro. La bando plenumas la plejmultajn el siaj kantoj en la udmurta lingvo.

 Kanzonoj 
Iliaj ceteraj registritaj kantoj inkluzivas: Yesterday, Let It Be (The Beatles), Smoke on the water (Deep Purple), Hotel California (Eagles), The Star Called Sun ("Zvezda Po Imeni Solnce", Kino), I Am Beautiful, Sneg-Sneĵok, Ĉiborio, Babuŝki-Staruŝki.

 Eŭrovido-Kantokonkurso 
La grupo antaŭe partoprenis en la Rusa selektado de Eŭrovido-Kantokonkurso 2010 per la kanto Dlinnaja-dlinnaja beresta i kak sdelat' iz nejo ajŝon ("Longa-longa betulŝelo kaj kiel fari el ĝi turbanon"), en kiu ili finis triarange.

Ili faris alian provon por reprezenti Rusion partoprenante en la Rusa selektado de Eŭrovido-Kantokonkurso 2012 per la kanto Party for Everybody (Festo por ĉiuj). La grupo fine gajnis, ricevante , pli ol la antaŭa gajnanto Dima Bilan de Eŭrovido-Kantokonkurso 2008 kiu ankaŭ eniris la konkurson kun Julia Volkova, membro de t.A.T.u. per la kanto Back To Her Future kiu finis duarange, ricevante . Ili reprezentis Rusion en la Eŭrovido-Kantokonkurso 2012 en Bakuo, Azerbajĝano, kaj en ties finalo la 26-an de majo 2012 atingis la duan pozicion.

La grupo diris en 2012 ke ili uzos ajnan gajnitan monon por konstrui preĝejon en Buranovo."Eurovision 2012: 'Buranovo Grannies' to represent Russia" at bbc.co.uk

 Membroj 
 Granja Ivanovna Bajsarova (62-jaraĝa)
 Alevtina Gennadevna Begiŝeva (56-jaraĝa)
 Zoja Sergejevna Dorodova (71-jaraĝa)
 Galina Nikolajevna Koneva (73-jaraĝa)
 Natala Jakovlevna Pugaĉova (76-jaraĝa)
 Valentina Semjonovka Pjaĉenko (74-jaraĝa)
 Jekaterina Semjonovka Ŝklajeva (74-jaraĝa)
 Olga Nikolajevna Tuktarjova (43-jaraĝa) – arta direktoro
 Jelizaveta Filippovka Zarbatova (86-jaraĝa, ne partoprenas turneon)

 Referencoj 

 Eksteraj ligiloj 

 Oficiala retejo
 Avinoj de Buranovo
 Paĝo pri Buranovskije Babuŝki en Retejo de Eŭrovido-Kantokonkurso 2012

Kategorio:Rusiaj popolmuzikaj grupoj
Kategorio:Rusaj muzikaj grupoj
Kategorio:Popolmuzikaj grupoj
Kategorio:Eŭrovido-Kantokonkurso 2012
Kategorio:Muzikaj grupoj fonditaj en 2008